钦定古今图书集成/明伦汇编/氏族典/第371卷 > 《廖用贤尚友录》 > 严清
## 钦定古今图书集成/明伦汇编/氏族典/第371卷 > 《廖用贤尚友录》 > 严清

按《云南通志》：“清字直甫，后卫人。弱冠中嘉靖甲辰进
士，授富顺令。丁母爱，补邯郸令，以廉能著声。辛亥，征
为屯田主事，陟郎中，出守保定。时廷议举边才，清与
焉。历升四川右辖。穆宗初，巡抚贵州，复徙四川，费悉
从减省。定番僧贡额，罢有司团操，蜀民称便。神宗三
年，再命巡抚贵州，条理得宜。累迁刑部尚书，秉公持”
平，屡白冤抑。神宗素知清，特授冢卿。以劳瘁致疾，四
上疏乞归。万历戊子，特进太子少傅，岁给廪粟舆夫。
庚寅以疾卒。赠太子太保，谥“恭肃。”